stanford-oval/wikipedia huggingface dataset:
อำเภอเฉลิมพระเกียรติ (จังหวัดนครราชสีมา)
การแบ่งเขตการปกครอง > การปกครองส่วนภูมิภาค

อำเภอเฉลิมพระเกียรติแบ่งเขตการปกครองย่อยออกเป็น 5 ตำบล 61 หมู่บ้าน ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1. | ช้างทอง |  |  | (Chang Thong) |  | 8 หมู่บ้าน |  |
| 2. | ท่าช้าง |  |  | (Tha Chang) |  | 15 หมู่บ้าน |  |
| 3. | พระพุทธ |  |  | (Phra Phut) |  | 12 หมู่บ้าน |  |
| 4. | หนองงูเหลือม |  |  | (Nong Ngu Lueam) |  | 15 หมู่บ้าน |  |
| 5. | หนองยาง |  |  | (Nong Yang) |  | 10 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอเฉลิมพระเกียรติประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลท่าช้าง ครอบคลุมพื้นที่บางส่วนของตำบลช้างทองและตำบลท่าช้าง
องค์การบริหารส่วนตำบลช้างทอง ครอบคลุมพื้นที่ตำบลช้างทอง (นอกเขตเทศบาลตำบลท่าช้าง)
องค์การบริหารส่วนตำบลท่าช้าง ครอบคลุมพื้นที่ตำบลท่าช้าง (นอกเขตเทศบาลตำบลท่าช้าง)
องค์การบริหารส่วนตำบลพระพุทธ ครอบคลุมพื้นที่ตำบลพระพุทธทั้งตำบล
องค์การบริหารส่วนตำบลหนองงูเหลือม ครอบคลุมพื้นที่ตำบลหนองงูเหลือมทั้งตำบล
องค์การบริหารส่วนตำบลหนองยาง ครอบคลุมพื้นที่ตำบลหนองยางทั้งตำบล
การขนส่ง

อำเภอเฉลิมพระเกียรติมีทางหลวงแผ่นดินหมายเลข 226 พาดผ่าน และมีสถานีรถไฟท่าช้างเป็นสถานีประจำอำเภอ มีขบวนรถเร็วหยุดรับ–ส่งผู้โดยสารพอสมควร นอกจากนี้ยังมีท่าอากาศยานนครราชสีมา แต่ปัจจุบันไม่มีสายการบินให้บริการ
ลาตีนา

| ลาตีนา |
| --- | --- |
เทศบาล
Comune di Latina
ลาตีนา
   ธง ตราอาร์ม
แผนที่แสดงที่ตั้งของลาตีนา 
ลาตีนาที่ตั้งของลาตีนาในอิตาลี
พิกัด: 41°28′02″N 12°54′13″E﻿ / ﻿41.46722°N 12.90361°E﻿ / 41.46722; 12.90361
ประเทศ: อิตาลี
แคว้น: แคว้นลัตซีโย
จังหวัด: ลาตีนา (LT)
Frazioni: See list
การปกครอง
 • นายกเทศมนตรี: Matilde Celentano (Fdl)
พื้นที่
 • ทั้งหมด: 277 ตร.กม. (107 ตร.ไมล์)
ความสูง: 21 เมตร (69 ฟุต)
ประชากร (31 ธันวาคม 2015)
 • ทั้งหมด: 125,985 คน
 • ความหนาแน่น: 450 คน/ตร.กม. (1,200 คน/ตร.ไมล์)
เดมะนิม: Latinensi
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 04100, 04010, 04013
รหัสเขตโทรศัพท์: 0773
รหัส ISTAT: 059011 
นักบุญองค์อุปถัมภ์: Saint Maria Goretti และ St. Mark
วันสมโภชนักบุญ: 25 เมษายน, 6 กรกฎาคม
เว็บไซต์: เว็บไซต์ทางการ
ลาตีนา (อิตาลี: Latina) เป็นเมืองหลักของจังหวัดลาตีนา ในแคว้นลัตซีโย ในอิตาลีตอนกลาง ณ ค.ศ. 2024 เมืองนี้มีประชากร 127,486 คน และเป็นเมืองที่ใหญ่เป็นอันดับสองของแคว้น รองจากเมืองหลวง กรุงโรม
ลาตีนาเป็นหนึ่งในเมืองที่เกิดใหม่ที่สุดในอิตาลี โดยก่อตั้งขึ้นในชื่อ ลิตโตเรีย (Littoria) ใน ค.ศ. 1932 ภายใต้การปกครองของพวกฟาสซิสต์ โดยในขณะนั้น พื้นที่โดยรอบเคยเป็นหนองบึงมาตั้งแต่สมัยโบราณได้ถูกระบายน้ำออกไป
เจ้าแม่หยางกวง

เจ้าแม่หยางกวง (จีน: 眼光娘娘; พินอิน: Yǎnguāng niángniáng; อังกฤษ: Our Lady Who Heals Eyesight) หรือ เจ้าแม่สายตา เป็นเทพธิดาในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาร่วมกันกับเจ้าแม่ส่งบุตร เจ้าแม่ฝีดาษ (天花娘娘) และเจ้าแม่เร่งกำเนิดในฐานะเทพธิดาผู้ช่วยของเจ้าแม่เขาไท่เทพนารีผู้รักษาเขาไท่ เทวรูปของพระนางที่มีชื่อเสียงได้รับการยกย่องว่างดงามเช่นที่ วัดซินหลงกวน (兴隆观) ปักกิ่ง ประเทศจีน
เทพปกรณัม

พระนางเป็นเทพีผู้คุ้มครองดวงตาและการมองเห็นของศาสนาชาวบ้านจีนและลัทธิเต๋า พระนางเป็นหนึ่งในเจ้าแม่ของศาสนาชาวบ้านจีนและลัทธิเต๋าที่ได้รับความนิยมบูชาในประเทศจีนเป็นอย่างมากในสมัยราชวงศ์หมิงและราชวงศ์ชิง ซึ่งนับถือว่าอำนาจแห่งคุณงามความดีและคุณูปการแห่งพระนางนั้นสามารถรักษาอาการตาบอดและโรคทางดวงตาอื่น ๆ ได้ โดยในประติมานวิทยาทั้งจิตรกรรมและประติมากรรมของพระนางในลัทธิเต๋าและศาสนาชาวบ้านจีนนั้นมักปรากฏองค์ร่วมกับเทพธิดาบริวารอีกสามองค์ของเจ้าแม่เขาไท่เทพนารีผู้รักษาเขาไท่
ดูเพิ่ม

เจ้าคงคา
เทวรูปจีน
ศาลเจ้าจีน
วัดจีน
เจ้าแม่ส่งบุตร
เจ้าแม่เร่งกำเนิด
เจ้าแม่เขาไท่

ปี่เซี่ยหยวนจุน  (จีน: 碧霞元君; พินอิน: Bì xiá yuán jūn'The Primordial Sovereign of the Colored Clouds of Dawn') หรือ ไท่ซัวเนี่ยเนี้ย (จีน: 泰山娘娘; พินอิน: Tàishān niángniáng'The Lady of Mount Tai') เป็นเทพารักษ์เจ้าแม่ผู้รักษาเขาไท่ในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาในฐานะประมุขเทพธิดาของเจ้าแม่ส่งบุตร เจ้าแม่ทิพยเนตร เจ้าแม่ฝีดาษ (天花娘娘) และเจ้าแม่เร่งกำเนิด
เทพปกรณัม > ทิพยฐานะ

เจ้าแม่ปี่เซี่ยหยวนจุนเป็นเทพารักษ์เจ้าแม่ในลัทธิเต๋าและศาสนาชาวบ้านจีน ผู้รักษาเขาไท่ ในมณฑลชานตง ซึ่งได้รับการยกย่องว่าเป็นผู้คุ้มครองการคลอดบุตร, รุ่งอรุณ, และพรหมลิขิต พระนางทรงทราบถึงอายุขัยของมนุษย์ และพิพากษาผู้วายชนม์ รวมถึงโปรดรับฟังการอธิษฐานและประทานพรแด่ของหมู่ชนทั้งหลาย โดยเฉพาะเรื่องการประทานบุตร โดยเฉพาะเด็กผู้ชาย
เจ้าแม่เขาไท่เป็นเทพารักษ์ที่ได้รับความนิยมบูชา และยกย่องระลึกถึงมากที่สุดในจีนตอนเหนือในบรรดาเทพารักษ์เจ้าแม่ในลัทธิเต๋าและศาสนาชาวบ้านจีน รวมถึงความทรงจำและกระแสของพระนางที่เทียบเท่ากับพระโพธิสัตว์เจ้าแม่กวนอิม (พระโพธิสัตว์อวโลกิเตศวร) ซึ่งมีอิทธิพลจากความนิยมบูชา และยกย่องระลึกถึงมากที่สุดในในจีนตอนกลางและตอนใต้
ดูเพิ่ม

เจ้าคงคา
เทวรูปจีน
ศาลเจ้าจีน
วัดจีน
เจ้าแม่ส่งบุตร
เจ้าแม่เร่งกำเนิด
เจ้าหญิงเมกถีหล่า

| เจ้าหญิงเมกถีหล่า |
| --- | --- |
 เจ้าหญิงศรีสุริยราชาวดี เจ้าหญิงพยุงพยาและเมกถีหล่า
พระฉายาลักษณ์เจ้าหญิงเมกถีหล่า ฉายก่อนปีพ.ศ. 2439
เจ้าหญิงแห่งพม่า
ประสูติ: พ.ศ. 2403   เมืองมัณฑะเลย์ ประเทศพม่า
สวรรคต: 1 มิถุนายน พ.ศ. 2439   เมืองมัณฑะเลย์ บริติชราช (พระชนมายุ 36 พรรษา)
พระราชสวามี: กะยอหล่ายหม่องหม่อง (Kyaw Hlaint Maung Maung)
พระราชบุตร: 4 คน
เจ้าหญิงพยุงพยาและเมกถีหล่า
ราชวงศ์: อลองพญา
พระราชบิดา: พระเจ้ามินดง
พระราชมารดา: พระนางแลซา
เจ้าหญิงเมกถีหล่า (พม่า: မိတ္ထီလာစုဘုရားကလေး; พ.ศ. 2403 - 1 มิถุนายน พ.ศ. 2439) ทรงมีพระนามเดิมคือ เจ้าหญิงศรีสุริยราชาวดี (พม่า: သီရိသူရိယရာဇာဝတီ; บาลี: Sīrisūriyarājāvatī) เป็นเจ้าหญิงในสมัยราชวงศ์อลองพญา พระองค์ทรงเป็นพระราชธิดาลำดับที่ 48 ของพระเจ้ามินดง ที่ประสูติกับพระนางแลซา ซึ่งเป็นเจ้าหญิงเมืองฉาน และเจ้าหญิงเมกถีหล่าทรงเป็นพระขนิษฐาร่วมพระราชบิดาและพระราชมารดาเดียวกันกับพระเจ้าธีบอ
ประสูติ

เจ้าหญิงเมกถีหล่าประสูติในปีพ.ศ. 2403 ณ พระราชวังมัณฑะเลย์ กรุงมัณฑะเลย์ ทรงมีพระนามเดิมคือ เจ้าหญิงศรีสุริยราชาวดี (Sri Suriya Rajavati) เป็นพระราชธิดาในพระเจ้ามินดงกับพระนางแลซา เจ้าหญิงเมืองฉาน ทรงมีพระเชษฐภคินีและพระเชษฐาร่วมพระราชบิดาพระราชมารดา 3 พระองค์ ได้แก่
เจ้าหญิงเมงเกง (พ.ศ. 2398 - ?)
เจ้าหญิงผกันคยี (พ.ศ. 2401 - 1 มีนาคม พ.ศ. 2454)
เจ้าชายธีบอ (1 มกราคม พ.ศ. 2402 - 19 ธันวาคม พ.ศ. 2458)
พระราชมารดาของเจ้าหญิงเมกถีหล่าทรงถูกเนรเทศออกจากราชสำนักโดยพระราชโองการของพระเจ้ามินดง พระนางทรงดำรงพระชนม์ชีพในช่วงบั้นปลายด้วยการเป็น ตี่ละฉิ่น (thilashin) ซึ่งก็คือคำเรียกแม่ชีในพม่า และประทับในวัดหลวงอย่างสงบเงียบ
รัชสมัยพระเจ้าธีบอ

เจ้าชายธีบอ พระเชษฐาของเจ้าหญิงทรงได้รับการแต่งตั้งเป็นรัชทายาทในช่วงที่พระเจ้ามินดงทรงพระประชวรหนัก ซึ่งตามมาด้วยการสังหารหมู่พระราชวงศ์ที่มีสิทธิในราชบัลลังก์เพื่อเปิดทางให้เจ้าชายธีบอได้ครองราชบัลลังก์ แผนการนี้ดำเนินการโดยพระนางซินผิ่วมะฉิ่น พระมเหสีรองในพระเจ้ามินดง และอัครมหาเสนาบดีในพระเจ้ามินดง คือ เกงหวุ่นมินจี ซึ่งเป็นพันธมิตรของพระนางซินผิ่วมะฉิ่น เจ้าชายหลายพระองค์ซึ่งเป็นพระราชโอรสในพระเจ้ามินดงและเจ้าหญิงบางพระองค์ได้ถูกปลงพระชนม์ในแผนการนี้ เจ้าหญิงเมกถีหล่าทรงรอดพระชนม์มาได้เนื่องจากทรงมีศักดิ์เป็นพระขนิษฐาแท้ในพระเจ้าธีบอ
พระเจ้ามินดงเสด็จสวรรคต พระเจ้าธีบอขึ้นครองราชย์สืบต่อในวันที่ 1 ตุลาคม พ.ศ. 2421 สถานะของเจ้าหญิงและเชษฐภคินีได้รับการฟื้นคืนขึ้นมาหลังจากที่ตกต่ำลงเมื่อคราวพระราชมารดาทรงถูกเนรเทศ เจ้าหญิงได้รับพระราชทานศักดินา พยุงพยาและเมกถีหล่า (Pyaung Pya and Meiktila) จากพระเจ้าธีบอ ในวันที่ 20 ตุลาคม พ.ศ. 2421 ซึ่งทำให้ทรงมีสถานะเป็นเจ้าหญิงแห่งพยุงพยาและเมกถีหล่า และกลายเป็นพระนามในการเรียกพระนางว่า เจ้าหญิงเมกถีหล่า
เจ้าหญิงเมกถีหล่าและพระเชษฐภคินีทรงมีบทบาทในราชสำนักน้อยมาก เนื่องจากบทบาทในราชสำนักและอิทธิพลอยู่ภายใต้พระราชินีศุภยาลัต พระมเหสีในพระเจ้าธีบอ เป็นสำคัญ เจ้าหญิงเมกถีหล่าทรงประทับในพระตำหนักร่วมกับพระนางศุภยากเล พระขนิษฐาในพระนางศุภยาลัต
เจ้าหญิงเมกถีหล่าไม่ทรงได้รับการปฏิบัติที่ดีนักจากพระราชินีศุภยาลัต แต่เมื่อเปรียบเทียบกับพระเชษฐภคินีและพระขนิษฐาในพระราชินีแล้ว เจ้าหญิงเมกถีหล่าทรงได้รับการปฏิบัติที่ดีกว่ากันมากจากพระนางศุภยาลัต เมื่อพระราชินีทรงมีพระอารมณ์ดี พระนางจะพระราชทานของกำนัลล้ำค่าแก่เจ้าหญิงเมกถีหล่า แต่บางครั้งทรงกล่าวถากถางเยาะเย้ยเจ้าหญิงเมกถีหล่า โดยไม่ทรงโปรดที่เจ้าหญิงเมกถีหล่าทรงมีพระสิริโฉม ทรงมีพระวรกายบอบบาง ซึ่งเอวของเจ้าหญิงสามารถโอบได้ด้วยมือคู่หนึ่ง ครั้งหนึ่งเมื่อพระนางศุภยาลัตทรงเข้าห้องเพื่อเตรียมพระประสูติกาลครั้งแรก เจ้าหญิงเมกถีหล่าทรงได้รับเกียรติให้กางและถือเศวตฉัตรเหนือพระแท่น แต่พระเศวตฉัตรหนักเกินไปและทรงเปิดอย่างยากลำบาก พระราชินีซึ่งทรงทอดพระเนตรอยู่ทรงตรัสว่า "ระวังหน่อย เดี๋ยวเอวเจ้าจะหัก"
เจ้าหญิงเมกถีหล่าทรงมีศรัทธาในพระพุทธศาสนาอย่างมาก พระนางมักจะทรงท่องบทสวดและทรงดูแลศาลประจำครอบครัวของพระนางอยู่เสมอ
สมัยอาณานิคมและสิ้นพระชนม์

ราชอาณาจักรล่มสลายลงโดยพระเจ้าธีบอทรงครองราชย์ได้เพียง 7 ปี พระองค์ทรงพ่ายแพ้ในสงครามพม่า-อังกฤษครั้งที่สาม กองทัพอังกฤษได้บุกเข้าพระราชวังมัณฑะเลย์เพื่อเรียกร้องให้พระเจ้าธีบอทรงยอมจำนนโดยไม่มีเงื่อนไขภายใน 24 ชั่วโมง และบีบบังคับให้พระเจ้าธีบอสละราชบัลลังก์ พระองค์พร้อมพระราชินีศุภยาลัตและพระราชธิดาทรงถูกเนรเทศไปยังอินเดียในวันที่ 25 พฤศจิกายน พ.ศ. 2428 ซึ่งเจ้าหญิงเมกถีหล่าไม่ทรงได้พบกับพระเชษฐาอีกเลย
เจ้าหญิงเมกถีหล่าไม่ทรงถูกเนรเทศ ทรงได้รับอนุญาตให้ประทับในเมืองมัณฑะเลย์ต่อไป แต่ต้องทรงออกจากพระราชวังมัณฑะเลย์พร้อมๆกับพระราชวงศ์องค์อื่นๆตามคำสั่งของทางการอังกฤษ เพื่อต้องการขจัดอิทธิพลของพระราชวงศ์และเพื่อความสะดวกในการปกครอง พระราชวงศ์ทรงต้องประทับอยู่บริเวณกำแพงพระราชวังหรือคูเมือง เจ้าหญิงและพระญาติวงศ์ไม่มีบ้านที่จะประทับ เจ้าหญิงเมกถีหล่ากับเจ้าหญิงผกันคยี พระเชษฐภคินี พร้อมพระนางเสงดน หนึ่งในพระชายาของพระเจ้ามินดง จึงต้องทรงประทับร่วมกันในที่พำนักของวัด ซึ่งเคยเป็นที่พำนักของพระราชมารดาในเจ้าหญิงซึ่งสิ้นพระชนม์ไปนานแล้ว
เจ้าหญิงเมกถีหล่าทรงมีข้าราชบริพารมากมายมาถวายการรับใช้ โดยนางหนึ่งในนั้น คือ ขิ่นเลภู เจ้าหญิงได้เสด็จเยี่ยมบ้านของนางบ่อยครั้งซึ่งเป็นสิ่งที่ทำไม่ได้ในหลายปีก่อนช่วงที่ยังมีระบอบกษัตริย์ บิดามารดาของขิ่นเลภู ซึ่งเป็นตระกูลพ่อค้าที่มีฐานะร่ำรวย เจ้าหญิงทรงพบรักกับพี่ชายของขิ่นเลภู คือ กะยอหล่ายหม่องหม่อง (Kyaw Hlaint Maung Maung) ทั้งสองได้เสกสมรสกันมีบุตรร่วมกัน 4 คน เป็นหญิง 3 คน เป็นชาย 1 คน บุตรชายเป็นบุตรคนที่สาม ทั้งสองย้ายมาประทับตึกหัวมุมที่ 84 บนถนนเส้นที่ 29 ของมัณฑะเลย์ ซึ่งบ้านของเจ้าหญิงก็ยังคงอยู่จนทุกวันนี้ เจ้าหญิงผกันคยี พระเชษฐภคินีของเจ้าหญิงไม่ทรงมีพระบุตร ทรงรับบุตรชายของทั้งสองมาเป็นบุตรบุญธรรม แต่บุตรชายได้ประสบอุบัติเหตุตกลงมาจากที่สูงสิ้นพระชนม์ตั้งแต่ยังเยาว์ สร้างความโทมนัสแก่เจ้าหญิงเมกถีหล่า เจ้าหญิงผกันคยีและครอบครัวมาก บุตรสาวทั้งสามคนได้สมรสในเวลาต่อมาแต่มีเพียงบุตรสาวคนที่สองที่มีทายาท
เจ้าหญิงเมกถีหล่าสิ้นพระชนม์ด้วยภาวะหัวใจหยุดเต้นเฉียบพลันในวันที่ 1 มิถุนายน พ.ศ. 2439 ณ เมืองมัณฑะเลย์ พระชนมายุ 36 พรรษา ปัจจุบันทายาทของเจ้าหญิงเมกถีหล่ายังคงอาศัยอยู่ในมัณฑะเลย์และย่างกุ้ง
เจมส์ แฟรนโก

| เจมส์ แฟรนโก |
| --- | --- |
แฟรนโกในงานจารึกฮอลลีวูดวอล์กออฟเฟม เมื่อวันที่ 8 มีนาคม 2013
สารนิเทศภูมิหลัง
เกิด:  (1978-04-19) 19 เมษายน ค.ศ. 1978 (46 ปี) เจมส์ เอ็ดเวิร์ด แฟรนโก
อาชีพ: นักแสดง, ผู้กำกับ ,นักเขียนบทภาพยนตร์ ,โปรดิวเซอร์ภาพยนตร์ และ ศิลปิน
ลูกโลกทองคำ: นักแสดงนำชายยอดเยี่ยมประเภทมินิซีรีส์หรือภาพยนตร์  2002 James Dean
เจมส์ เอ็ดเวิร์ด แฟรนโก (อังกฤษ: James Edward Franco) เกิดเมื่อวันที่ 19 เมษายน ค.ศ. 1978 เป็นนักแสดงชาวอเมริกัน ผู้กำกับ นักเขียนบทภาพยนตร์ ผู้สร้างภาพยนตร์ และ ศิลปิน เขาเริ่มแสดงในช่วงปลายคริสต์ทศวรรษ 1990 ปรากฏในซีรีส์เรื่อง Freaks and Geeks และ แสดงนำในภาพยนตร์วัยรุ่นอีกหลายเรื่อง และในปี 2001 ได้รับรางวัลลูกโลกทองคำ สาขานักแสดงยอดเยี่ยมจากซีรีส์เรื่อง James Dean
จนเป็นที่รู้จักในต้นคริสต์ทศวรรษ 2000 บทบาทแฮร์รี ออสบอร์น ในภาพยนตร์เรื่องสไปเดอร์แมน ในปี 2005 เขาแสดงในภาพยนตร์สงครามเรื่อง The Great Raid ในบทโรเบิร์ต พรินซ์ ในปี 2006 แฟรนโกได้แสดงนำในภาพยนตร์ฮอลลีวูด 3 เรื่อง คือ Tristan & Isolde , Annapolis และ Flyboys ในปี 2008 แฟรนโกนักแสดงในหนังตลกเรื่อง Pineapple Express ซึ่งทำให้เขาได้รับการเสนอชื่อเข้าชิงรางวัลลูกโลกทองคำในสาขานักแสดงยอดเยี่ยมประเภทภาพยนตร์เพลงหรือภาพยนตร์ตลก เขายังรับบทเด่นในภาพยนตร์ชีวประวัติเรื่อง ฮาร์วี่ย์ มิลค์ ผู้ชายฉาวโลก
ชีวิตช่วงแรก

แฟรนโกเกิดเมื่อวันที่ 19 เมษายน ค.ศ. 1978 ในพาโลอัลโต รัฐแคลิฟอร์เนีย เป็นบุตรชายของเบตซี (นามสกุลเดิม เวิร์น) กวี นักประพันธ์ บรรณาธิการ กับดั๊ก แฟรนโก คุณยาย มิตซี เลวีน เวิร์น ได้เปิดแกเลอรีศิลปะที่ชื่อ เวิร์นอาร์ตแกเลอรี ในคลีฟแลนด์ รัฐโอไฮโอ พ่อของแฟรนโกมีเชื้อสายโปรตุเกสและสวีเดน ส่วนแม่ของแฟรนโกเป็นคนยิว ที่ลี้ภัยมาจากรัสเซีย แฟรนโกโตที่แคลิฟอร์เนียกับน้องชายอีกสองคน ชื่อทอมและเดฟ เขาจบระดับมัธยมปลายจากโรงเรียนมัธยมพาโลอัลโต ในปี 1996 เขาได้รับเลือกเป็นนักเรียนที่ยิ้มมากที่สุด จากนั้นเขาศึกษาต่อที่มหาวิทยาลัยแคลิฟอร์เนีย ลอสแอนเจลิส (UCLA) เอกภาษาอังกฤษ แต่เขาก็หยุดจากการเรียนตั้งแต่ชั้นปี 1 และเลือกที่ก้าวสู่การแสดงอาชีพในฐานะนักแสดง โดยเรียนการแสดงกับโรเบิร์ต คาร์นีกี ที่เพลย์เฮาส์เวสต์
อาชีพ > งานช่วงแรก

หลังจากการฝึกหัดนานกว่า 15 เดือน เขาเริ่มจะไปออดิชันในลอสแอนเจลิส รัฐแคลิฟอร์เนีย เขาได้ร่วมแสดงในบทนำในซีรีส์ทางโทรทัศน์ ที่ออกฉายอยู่ไม่กี่ตอนแต่ก็ได้รับเสียงวิจารณ์ที่ดี ในซีรีส์เรื่อง Freaks and Geeks แฟรนโกอธิบายเกี่ยวกับซีรีส์นี้ว่า "เป็นอะไรที่สนุกที่สุดเรื่องหนึ่ง" ถือเป็นประสบการณ์ที่ดีที่เขาได้รับ ในอีกบทสัมภาษณ์หนึ่ง แฟรนโกพูดว่า "เมื่อตอนที่เราทำ Freaks and Geeks ผมไม่เข้าใจเลยว่าหนังหรือทีวี เขาทำกันอย่างไร และผมก็แสดงออกมาแม้ว่าจะไม่มีกล้องจับที่ผม...ผมก็เริ่มแสดงสด แต่ก็ไม่ได้ดีอะไรมากมาย"
บทหลักของเขาเรื่องแรกในภาพยนตร์ คือหนังโรแมนติกคอเมดี้ เรื่อง  Whatever It Takes (2000) ที่เขาแสดงร่วมกับอดีตแฟนเก่า มาร์ลา โซโคลอฟฟ์ ต่อมาเขาได้แสดงในบทเจมส์ ดีน ภาพยนตร์โทรทัศน์แนวชีวประวัติ กำกับโดยมาร์ก ไรเดลล์ ในปี 2001 เคน ทักเกอร์แห่งหนังสือ เอนเทอร์เทนเมนต์วีกลี เขียนไว้ว่า "แฟรนโกสอบผ่านสบาย ๆ กับบทของดีน แต่แทนที่จะถูกควบคุมที่ดูไม่น่าเชื่อถือ เขากลับเป็นชายหนุ่มที่ไร้รากนั้น" เขาได้รับรางวัลลูกโลกทองคำ และยังได้รับการเสนอชื่อเข้าชิงรางวัลเอมมีและรางวัลแซกอวอร์ด อีกด้วย
ชีวิตส่วนตัว

ในปี ค.ศ. 2008 แฟรนโกศึกษาจบปริญญาตรีภาษาอังกฤษจากยูซีแอลเอ เขาทำวิทยานิพนธ์ภายใต้การดูแลของนักประพันธ์ โมนา ซิมป์สัน ต่อจากนั้นแฟรนโกย้ายมาที่นิวยอร์กเพื่อศึกษาปริญญาโทด้านการเขียนจากมหาวิทยาลัยโคลัมเบีย และโรงเรียนศิลปะทิชของมหาวิทยาลัยนิวยอร์ก ที่ที่เขาศึกษาด้านการทำภาพยนตร์ที่นี่
ในด้านศิลปะแล้ว โดยเฉพาะอย่างยิ่งด้านจิตรกรรม แฟรนโกมีความสามารถตั้งแต่ศึกษาระดับไฮสคูล ขณะที่เขาเรียนอย่างเข้มงวดที่โรงเรียนศิลปะแคลิฟอร์เนียสเตดซัมเมอร์ (California State Summer School for the Arts) แฟรนโกเคยพูดว่า งานด้านจิตรกรรมเป็นหนทางในการ "ปลดปล่อย" ที่เขาต้องการในช่วงเรียนไฮสคูล และแท้จริงแล้วเขาวาดภาพยาวนานกว่าการแสดงเสียอีก งานเขียนของเขาแสดงครั้งแรกสู่สาธารณชนที่ กลูแกเลอรี ในลอสแอนเจลิส รัฐแคลิฟอร์เนีย ตั้งแต่ 7 มกราคม ค.ศ. 2006 ถึง 11 กุมภาพันธ์ ค.ศ. 2006 นอกจากนั้นในภาพยนตร์ ไอ้แมงมุม 3 ยังมีฉากที่เขาวาดรูปอยู่ในเรื่องด้วย
ตั้งแต่เดือนเมษายน ค.ศ. 2006 แฟรนโกมีความสัมพันธ์กับนักแสดงสาว อาห์นา โอ'ไรลีในปี ค.ศ. 2008 แฟรนโกถูกขนานนามว่าเป็นหน้าใหม่ของน้ำหอมผู้ชายกุชชี
เขาถูกเลือกให้เป็นผู้พูดในวันสำเร็จการศึกษาที่อายุน้อยที่สุด ที่เรียนเก่าของเขา ยูซีแอลเอ เมื่อวันศุกร์ที่ 12 มิถุนายน ค.ศ. 2009 แต่เมื่อวันที่ 3 มิถุนายน ค.ศ. 2009 สื่อประกาศออกมาว่าแฟรนโกยกเลิกการพูดนี้เนื่องจากตารางเวลาขัดกัน ซึ่งต่อมาวันที่ 8 กรกฎาคม ค.ศ. 2009 แฟรนโกออกวิดีโอเสียดสีในเว็บไซต์ตลก "ฟันนี่ออร์ดาย" ล้อเลียนเรื่องเกี่ยวกับนาทีสุดท้ายที่เขายกเลิกครั้งนี้
แหล่งข้อมูลอื่น

James Franco ที่อินเทอร์เน็ตมูวีเดตาเบส
เดนิส โอ แฮร์ กับเจมส์ แฟรนโกในบทบาทภาพยนตร์ของกัส แวน แซงต์ เรื่อง  Milk กำลังสนธนาหัวข้อ ฮาร์วีย์ มิลก์
แฟรนโก ถ่ายในเดือนกุมภาพันธ์ ค.ศ. 2009
บอดี้การ์ดหมอลำ

| บอดี้การ์ดหมอลำ |
| --- | --- |

ประเภท: ละครโทรทัศน์
สร้างโดย: บริษัท เดอะ วัน เอ็นเตอร์ไพรส์ จำกัด (มหาชน)   บริษัท บัฟฟาโล่ ฟิล์ม จำกัด
เขียนโดย: บทประพันธ์ : ดอกจาน   บทโทรทัศน์ : แพรพริมา
กำกับโดย: นันทรัตน์ นันทเอกพงศ์
แสดงนำ: ชลวิทย์ มีทองคำ   อนิพรณ์ เฉลิมบูรณะวงศ์   แซ็ค ชุมแพ   ข้าวทิพย์ ธิดาดิน
ผู้ประพันธ์ดนตรีแก่นเรื่อง: วุฑฒิชา เครือเนียม
ดนตรีแก่นเรื่องเปิด: บอดี้การ์ดหมอลำ - พ้อยท์ ชลวิทย์ X แนท อนิพรณ์
ดนตรีแก่นเรื่องปิด: ฟ้าไกลดิน - พ้อยท์ ชลวิทย์, ปอยฝ้าย มาลัยพร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 44 ตอน
การผลิต
ผู้อำนวยการผลิต: ถกลเกียรติ วีรวรรณ นิพนธ์ ผิวเณร
ผู้อำนวยการสร้าง: ธงชัย ประสงค์สันติ มณีรัตน์ ประสงค์สันติ
ความยาวตอน: 55 นาที
ออกอากาศ
เครือข่าย: ช่องวัน 31, oneD
ออกอากาศ: 30 มิถุนายน พ.ศ. 2565 – 2 กันยายน พ.ศ. 2565
บอดี้การ์ดหมอลำ เป็นละครโทรทัศน์ไทย แนวแอ็คชั่น-โรแมนติก-แฟนตาซี-คอมเมดี้ ผลิตโดย เดอะ วัน เอ็นเตอร์ไพรส์ และ บัฟฟาโล่ ฟิล์ม บทประพันธ์โดย ดอกจาน บทโทรทัศน์โดย แพรพริมา นำแสดงโดย ชลวิทย์ มีทองคำ , อนิพรณ์ เฉลิมบูรณะวงศ์ , แซ็ค ชุมแพ , ข้าวทิพย์ ธิดาดิน กำกับการแสดงโดย นันทรัตน์ นันทเอกพงศ์
นักแสดง

| ละครโทรทัศน์> ตัวละคร | พ> ศ. 2565.นักแสดงหลัก |
| --- | --- |
ร้อยตำรวจเอก เทพไท ทุ่งทองงาม / รุ่งฟ้า ชัยภูมิ: ชลวิทย์ มีทองคำ
แพทย์หญิง ณิชา อัศวไพศาลธรรม (ณิ): อนิพรณ์ เฉลิมบูรณะวงศ์
เปาวริษฐ์ นันทเอกพงศ์ (เปาเปา / ปลัดน้อย): แซ็ค ชุมแพ
ดวงดาว เทพสถิตใจ (ปลัดดาว): ข้าวทิพย์ ธิดาดิน
ตัวละคร: นักแสดงสมทบ
เทพบุตร ทุ่งทองงาม: ภักดี พลล้ำ
คุณนายพิศมัย ทุ่งทองงาม: อัญษนา บุรานันท์
เจ้าสัวนฤเบศร์ อัศวไพศาลธรรม: สุรวุฑ ไหมกัน
ผู้ว่าดุสิต เทพสถิตใจ: ภูธฤทธิ์ พรหมบันดาล
ดาด้า: ตติยา สนสกุล
ปนัดดา อัศวไพศาลธรรม: วิชุดา พินดั้ม
ธิดา ทุ่งทองงาม (อีหล่า): ชนัญญา เลิศวัฒนามงคล
จ่าฝ้าย: ปอยฝ้าย มาลัยพร
บุญช่วย (ลุงช่วย): อี๊ด โปงลางสะออน
จ่าพิเชษฐ์: เน็ค นฤพล
สุรเดช เทพสถิตใจ (เดซี่): ก้องปริชญ์ สุกิจธราภิรมย์
กำนันดำ: ปรีชา เกตุคำ
เชิงชาย อัศวไพศาลธรรม (ชาย): รัชพงศ์ ทิวะธนเศรษฐ์
ดอน: ธิติสรรค์ กู้ดเบิร์น
โกโก้: เฉลิมศักดิ์ แย้มขะมัง
พิมพา (แต๋ว): กมลรัศมิ์ อารีสนั่น
ยาว: ยาว ลูกหยี
ยันต์: สุทธิพงษ์ พยัฆสวรรค์
ตัวละคร: นักแสดงรับเชิญ
กึ่ม: หนุงหนิง สิงหราช
คุณหญิงสุชาดา อัศวไพศาลธรรม: สุชาดา พูนพัฒนสุข
พีรพล (พี): สุธีร์ เสียงหวาน
กานดา นันทเอกพงศ์: เอิร์น สุรัตน์ติกานต์
ท่านชาย: วิชัย จงประสิทธิ์พร
ตัวละคร: นักแสดงตัวประกอบ
บัวเขียว: สิทธิพร นันกระโทก
ลูกน้องกำนันดำ: สายัณห์ ผิวจันทร์
นักสืบ: ธงชัย มาเม่น
โจ้: โจ้ โปงลางสะออน
หมอผี: สมเดช แก้วลือ
เปาเปา (วัยเด็ก): ด.ช. ภาสกร สายสมบัติ
เชิงชาย (วัยเด็ก): ด.ช. ศุภัช ท้าวสกุล
ซ้อ: ชลมารค ธ.เชียงทอง
เพลงประกอบละคร

เพลง บอดี้การ์ดหมอลำ ร้องโดย ชลวิทย์ มีทองคำ, อนิพรณ์ เฉลิมบูรณะวงศ์
เพลง ฟ้าไกลดิน ร้องโดย ชลวิทย์ มีทองคำ, ปอยฝ้าย มาลัยพร
เพลง การเข้ามาของเธอ ร้องโดย ชลวิทย์ มีทองคำ
เพลง อย่าหลอกอ้ายเด้อ (COVER VERSION) ร้องโดย แซ็ค ชุมแพ
เพลง สิตายนำสายตา ร้องโดย ข้าวทิพย์ ธิดาดิน
เรตติ้ง

การตอบรับของละครเรื่องนี้ทั้งหมด 44 ตอนที่ได้ออกอากาศไป (เมื่อวันที่ 30 มิถุนายน พ.ศ. 2565 - 2 กันยายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 4.45
| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 30 มิถุนายน 2565 | 3.93 |
| 2 | 1 กรกฎาคม 2565 | 3.58 |
| 3 | 4 กรกฎาคม 2565 | 4.07 |
| 4 | 5 กรกฎาคม 2565 | 4.01 |
| 5 | 6 กรกฎาคม 2565 | 4.31 |
| 6 | 7 กรกฎาคม 2565 | 4.26 |
| 7 | 8 กรกฎาคม 2565 | 3.99 |
| 8 | 11 กรกฎาคม 2565 | 4.46 |
| 9 | 12 กรกฎาคม 2565 | 4.01 |
| 10 | 13 กรกฎาคม 2565 | 4.28 |
| 11 | 14 กรกฎาคม 2565 | 4.59 |
| 12 | 15 กรกฎาคม 2565 | 4.15 |
| 13 | 18 กรกฎาคม 2565 | 4.04 |
| 14 | 19 กรกฎาคม 2565 | 4.44 |
| 15 | 20 กรกฎาคม 2565 | 3.91 |
| 16 | 21 กรกฎาคม 2565 | 3.85 |
| 17 | 22 กรกฎาคม 2565 | 4.48 |
| 18 | 25 กรกฎาคม 2565 | 4.02 |
| 19 | 26 กรกฎาคม 2565 | 4.05 |
| 20 | 27 กรกฎาคม 2565 | 3.97 |
| - | 28 กรกฎาคม 2565 | งดออกอากาศ |
| - | 29 กรกฎาคม 2565 | งดออกอากาศ |
| 21 | 1 สิงหาคม 2565 | 4.14 |
| 22 | 2 สิงหาคม 2565 | 4.19 |
| 23 | 3 สิงหาคม 2565 | 3.90 |
| 24 | 4 สิงหาคม 2565 | 4.30 |
| 25 | 5 สิงหาคม 2565 | 4.34 |
| 26 | 8 สิงหาคม 2565 | 4.28 |
| 27 | 9 สิงหาคม 2565 | 4.21 |
| 28 | 10 สิงหาคม 2565 | 4.18 |
| 29 | 11 สิงหาคม 2565 | 4.81 |
| - | 12 สิงหาคม 2565 | งดออกอากาศ |
| 30 | 15 สิงหาคม 2565 | 4.85 |
| 31 | 16 สิงหาคม 2565 | 4.78 |
| 32 | 17 สิงหาคม 2565 | 4.67 |
| 33 | 18 สิงหาคม 2565 | 5.16 |
| 34 | 19 สิงหาคม 2565 | 5.16 |
| 35 | 22 สิงหาคม 2565 | 5.32 |
| 36 | 23 สิงหาคม 2565 | 4.92 |
| 37 | 24 สิงหาคม 2565 | 5.16 |
| 38 | 25 สิงหาคม 2565 | 4.78 |
| 39 | 26 สิงหาคม 2565 | 4.67 |
| 40 | 29 สิงหาคม 2565 | 5.52 |
| 41 | 30 สิงหาคม 2565 | 5.06 |
| 42 | 31 สิงหาคม 2565 | 4.93 |
| 43 | 1 กันยายน 2565 | 5.34 |
| 44 (ตอนจบ) | 2 กันยายน 2565 | 4.89 |
| ค่าเฉลี่ย | ค่าเฉลี่ย | 4.45 |
กีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร บุคคลหญิง

| กีฬากระโดดน้ำ ใน โอลิมปิกฤดูร้อน 2020 |
| --- | --- | --- |

นักกีฬา รอบคัดเลือก
เดี่ยว
| สปริงบอร์ด 3 เมตร | ชาย | หญิง |
| แพลตฟอร์ม 10 เมตร | ชาย | หญิง |
คู่
| สปริงบอร์ด 3 เมตร | ชาย | หญิง |
| แพลตฟอร์ม 10 เมตร | ชาย | หญิง |
ด ค ก
การแข่งขันกีฬากระโดดน้ำในโอลิมปิกฤดูร้อน 2020 – แพลตฟอร์ม 10 เมตร หญิง เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นระหว่างวันที่ 4-5 สิงหาคม ค.ศ. 2021 ณ ศูนย์กีฬาทางน้ำโตเกียว นับเป็นการแข่งขันครั้งที่ 25 ซึ่งจัดขึ้นในกีฬาโอลิมปิกทุกครั้งนับตั้งแต่โอลิมปิกฤดูร้อน 1912
รูปแบบการแข่งขัน

การแข่งขันจะจัดขึ้นเป็น 3 รอบ:
รอบเบื้องต้น: นักกระโดดน้ำทุกคนกระโดด 5 ครั้ง นักกระโดดน้ำ 18 อันดับแรกจะผ่านเข้าสู่รอบรองชนะเลิศ
รอบรองชนะเลิศ: นักกระโดดน้ำ 18 อันดับแรกจะกระโดด 5 ครั้ง คะแนนจากรอบคัดเลือกจะถูกลบออก และนักกระโดด 12 อันดับแรกจะผ่านเข้าสู่รอบชิงชนะเลิศ
รอบชิงชนะเลิศ: นักกระโดดน้ำ 12 คนกระโดด 5 ครั้ง คะแนนจากรอบรองชนะเลิศจะถูกลบออก และนักกระโดดน้ำ 3 อันดับแรกจะได้รับเหรียญทอง เหรียญเงิน และเหรียญทองแดงตามลำดับ
ในรอบการกระโดดน้ำ 5 ครั้งแต่ละรอบ การกระโดดน้ำแต่ละครั้งจะต้องมาจากกลุ่มที่แตกต่างกันจาก 6 กลุ่ม (เดินหน้า ถอยหลัง หันกลับ เข้าข้าง บิดตัว และยืนแขน) การกระโดดน้ำแต่ละครั้งจะถูกกำหนดระดับความยากตามการตีลังกา ตำแหน่ง บิดตัว เข้าใกล้ และเข้าใน ไม่มีข้อจำกัดในระดับความยากของการดำน้ำ การกระโดดน้ำที่ยากที่สุดที่คำนวณในหนังสือกฎของ FINA (การกระโดดตีลังกากลับหลัง 4 1/2 ในท่าไพค์ และการยืนแขนตีลังกากลับหลัง 4 ในท่าไพค์) คือ 4.8 แต่ผู้แข่งขันอาจพยายามกระโดดที่ยากขึ้นได้ การให้คะแนนจะทำโดยคณะกรรมการ 7 คน สำหรับการกระโดดน้ำแต่ละครั้ง ผู้ตัดสินแต่ละคนจะให้คะแนนระหว่าง 0 ถึง 10 โดยเพิ่มทีละ 0.5 คะแนน คะแนนสองอันดับแรกและสองอันดับสุดท้ายจะถูกละทิ้ง คะแนนที่เหลืออีกสามคะแนนจะรวมกันและคูณด้วยระดับความยากเพื่อให้คะแนนการกระโดด คะแนนการกระโดดน้ำทั้งห้าครั้งจะรวมกันเพื่อให้คะแนนสำหรับรอบนั้น
ปฏิทินการแข่งขัน

เวลาทั้งหมดเป็นเวลามาตรฐานญี่ปุ่น (UTC+9).
| วันที่ | เวลา | รอบ |
| --- | --- | --- |
| 4 สิงหาคม 2021 | 15:00 | รอบเบื้องต้น |
| 5 สิงหาคม 2021 | 10:00 15:00 | รอบรองชนะเลิศ รอบชิงชนะเลิศ |
การคัดเลือก

บทความหลัก: กีฬากระโดดน้ำในโอลิมปิกฤดูร้อน 2020 – รอบคัดเลือก
นักกระโดดน้ำ 12 อันดับแรกในกีฬาทางน้ำชิงแชมป์โลก 2019 จะได้รับโควตาสำหรับแต่ละประเทศ นักกระโดดน้ำอันดับต้นๆ ในการแข่งขันชิงแชมป์ทวีปทั้ง 5 รายการจะได้รับโควตา (ไม่รวมนักกระโดดน้ำที่ได้รับโควตาในการแข่งขันชิงแชมป์โลกและนักกระโดดน้ำจากแต่ละประเทศที่ได้รับโควตาไปแล้ว 2 รายการ) โควตาเพิ่มเติมจะมอบให้กับผู้ที่จบการแข่งขันได้ดีที่สุดอันดับถัดไปในฟีน่าเวิลด์คัฟ 2020 (โดยมีข้อจำกัดเท่ากัน) จนกว่าจะถึงจำนวนนักกระโดดน้ำที่กำหนด นักกระโดดน้ำจะต้องมีอายุอย่างน้อย 14 ปีภายในสิ้นปี 2020 จึงจะแข่งขันได้
มุม

มุมที่เกิดจากรังสีสองเส้นที่ลากออกมาจากจุดยอดมุม
มุม (อังกฤษ: angle) เกิดจากปลายรังสี 2 เส้น เชื่อมกันที่จุดจุดหนึ่ง ซึ่งเรียกว่า จุดยอดมุม และหน่วยในการวัดมุมอาจมีหน่วยเป็นองศาซึ่งเขียนในสัญลักษณ์ "°" หรือในหน่วยเรเดียน ซึ่งในหน่วยเรเดียนจะพิจารณาความยาวของส่วนโค้งของวงกลมที่รองรับมุมนั้น จากความยาวรอบรูปของวงกลม(รัศมี 1 หน่วย) คือ  มุมฉากจะมีมุม  เรเดียน ในหน่วยองศา วงกลมจะมี 360 องศา ดังนั้นมุมฉากจะมีมุม 90 องศา